C 461/210

Euroopan alueiden komitean lausunto aiheesta ”Ehdotus direktiiviksi kertakäyttömuoveista”

(2018/C 461/17)

Yleisesittelijä: Sirpa HERTELL (FI, EPP), Espoon kaupunginvaltuuston jäsen Viiteasiakirja: Ehdotus – Euroopan parlamentin ja neuvoston direktiivi tiettyjen muovituotteiden ympäristövaikutuksen vähentämisestä COM(2018) 340 final – 2018/0172 (COD)

I. MUUTOSEHDOTUKSET

Muutosehdotus 1

Johdanto-osan ensimmäinen viite

Komission ehdotus AK:n muutosehdotus ottavat huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan, ottavat huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan sekä 114 artiklan pakkausten osalta, sellaisina kuin ne määritellään direktiivin 94/62/EY 3 artiklan 1 kohdassa ,

Perustelu

Muutosehdotus koskee johdanto-osan ensimmäistä viitettä. Siinä pyritään selkiyttämään tässä tarkastellussa direktiiviehdotuksessa pakkauksiksi katsottujen kertakäyttöisten muovituotteiden oikeudellista asemaa annettuun pakkaus- ja pakkausjätedirektiiviin nähden.

Muutosehdotus 2

Johdanto-osan 11 kappale

Komission ehdotus AK:n muutosehdotus (11) Tietyille kertakäyttöisille muovituotteille ei vielä ole helposti saatavilla sopivia ja kestävämpiä vaihtoehtoja, ja näistä kertakäyttöisistä muovituotteita useimpien kulutuksen odotetaan lisääntyvän. Jotta voidaan kääntää tämä suuntaus ja edistää pyrkimyksiä kestävämpiin ratkaisuihin, jäsenvaltiot olisi velvoitettava toteuttamaan tarvittavat toimenpiteet, joilla saadaan aikaan huomattava vähennys kyseisten tuotteiden kulutuksessa ilman, että vaarannetaan unionin elintarvikelainsäädännön mukainen elintarvikehygienia tai elintarviketurvallisuus, hyvät hygieniakäytännöt, hyvät tuotantotavat, kuluttajille suunnattu tiedottaminen ja jäljitettävyysvaatimukset. (11) Tietyille kertakäyttöisille muovituotteille ei vielä ole helposti saatavilla sopivia ja kestävämpiä vaihtoehtoja, ja näistä kertakäyttöisistä muovituotteita useimpien kulutuksen odotetaan lisääntyvän. Jotta voidaan kääntää tämä suuntaus ja edistää pyrkimyksiä kestävämpiin ratkaisuihin, jäsenvaltiot olisi velvoitettava toteuttamaan tarvittavat toimenpiteet, joilla saadaan aikaan huomattava vähennys kyseisten tuotteiden kulutuksessa ilman, että vaarannetaan unionin elintarvikelainsäädännön mukainen elintarvikehygienia tai elintarviketurvallisuus, hyvät hygieniakäytännöt, hyvät tuotantotavat, kuluttajille suunnattu tiedottaminen ja jäljitettävyysvaatimukset , sanotun kuitenkaan rajoittamatta direktiivin 94/62/EY 18 artiklan soveltamista . Ennen tällaisten toimenpiteiden toteuttamista jäsenvaltiot tulisi velvoittaa suorittamaan sosiaalisten, taloudellisten ja ympäristövaikutusten arviointi, jotta varmistetaan toimenpiteiden oikeasuhteisuus ja syrjimättömyys.

Perustelu

Muutosehdotuksella pyritään varmistamaan, että jäsenvaltio-, alue- ja paikallistasolla toteutettavat toimenpiteet ovat oikeasuhteisia ja syrjimättömiä sekä voimassa olevan EU:n lainsäädännön, muun muassa direktiivien 2008/98/EY ja 94/62/EY, mukaisia.

Muutosehdotus 3

1 artikla

Komission ehdotus AK:n muutosehdotus Tämän direktiivin tavoitteena on ehkäistä ja vähentää tiettyjen muovituotteiden vaikutusta ympäristöön, erityisesti vesiympäristöön, ja ihmisten terveyteen sekä edistää siirtymistä kiertotalouteen, jossa käytetään innovatiivisia liiketoimintamalleja, tuotteita ja materiaaleja, ja siten edistää myös sisämarkkinoiden tehokasta toimintaa. Tämän direktiivin tavoitteena on ehkäistä ja vähentää tiettyjen muovituotteiden vaikutusta ympäristöön yleensä – erityisesti muovijätteen kulkeutumista vesiympäristöön, makea vesi ja matalat merialueet mukaan luettuina – sekä ihmisten terveyteen tai meren eläimistöön ja edistää siirtymistä kiertotalouteen, jossa käytetään innovatiivisia liiketoimintamalleja, tuotteita ja materiaaleja, ja siten edistää myös sisämarkkinoiden tehokasta toimintaa.

Perustelu

Viime aikoina muoviroskaa on raportoitu olevan paitsi meriympäristöissä, myös makeassa vedessä, joet ja järvet mukaan luettuina. Havaintoja on tehty kaikenlaisissa ympäristöissä vuorten huippujen jäätiköistä lähteisiin ja jokiin. Tämä on selvä osoitus siitä, että muovijätettä leviää luontoon monien erilaisten mekanismien kautta, joista monia ei täysin ymmärretä.

Kaupunkien hulevesiä, sade- ja sulamisvesiä ei ole otettu huomioon asianmukaisesti. Kaupunkien pintavalumavedet ovat kasvava ongelma, sillä ilmaston lämpeneminen on johtamassa erittäin suuriin sademääriin. Pohjoisilla alueilla lumen kaataminen meriin ja järviin on yksi syy siihen, että muovia esiintyy vesistöissä.

Euroopassa on monia haavoittuvia vesiekosysteemejä, kuten jokia ja järviä, ja erityisesti kaksi erittäin haavoittuvaa meriekosysteemiä, Itämeri ja Välimeri.

Muutosehdotus 4

2 artikla

Komission ehdotus AK:n muutosehdotus Tätä direktiiviä sovelletaan liitteessä lueteltuihin kertakäyttöisiin muovituotteisiin sekä muovia sisältäviin kalastusvälineisiin. Tätä direktiiviä sovelletaan kertakäyttöisiin muovituotteisiin , erityisesti niihin, jotka luetellaan liitteessä, tai yleensä mihin tahansa muihin kertakäyttöisiin hajoamattomiin muovituotteisiin, jotka on hylätty ympäristöön syystä riippumatta, sekä muovia sisältäviin kalastusvälineisiin.

Perustelu

On ensiarvoisen tärkeää ymmärtää, että hajoamattomien fossiilisten polymeerien lisäksi on olemassa fossiilipohjaisia biohajoavia muoveja ja hajoamattomia biopohjaisia muoveja. Roskaantuminen aiheutuu ympäristöön mistä syystä tahansa jätetyistä hajoamattomista materiaaleista. Pääasiallisena ratkaisuna tulisi olla se, että kaikki kertakäyttöinen materiaali kerätään ja kierrätetään mekaanisesti, kemiallisesti tai bioteknologisin menetelmin. Tuotteet on suunniteltava siten, että tämä on mahdollista. Keräysjärjestelmän ulkopuolelle jäävät kertakäyttöiset muovit ovat aina vaarassa päätyä jätteeksi vesiekosysteemeihin.

Kalastusvälineitä käytetään pääasiallisesti vesiympäristöissä, ja ne voivat kadota vahingossa, vaikka niitä käytettäisiinkin asianmukaisesti.

Nykyisessä ehdotuksessa puututaan vain osittain merten muoviroskaongelmaan. Kalakannat elpyvät, mutta meriliikenne- ja huviveneilytoimintaa Euroopan merialueilla olisi valvottava tarkkaan ja säänneltävä, jotta estetään jätteiden laskeminen mereen ja huolehditaan asianmukaisesta jätehuollosta maalla. Välimeri ja Itämeri ovat erityisen merkittäviä matkailun johdosta, ja niiden tulisi kuulua nimenomaisen suojelun piiriin.

Muutosehdotus 5

3 artiklan 3 kohta (uusi kohta 3 artiklan 2 kohdan jälkeen)

Komission ehdotus AK:n muutosehdotus 3) ”kertakäyttömuoveilla” (single-use plastics), joista englannin kielessä käytetään usein myös termiä disposable plastics, tuotteita, jotka on suunniteltu käytettäväksi vain kerran ja joiden elinkaari on rajallinen; ne voivat hajota moneen erilliseen osaan, ja niihin lukeutuvat tuotteet, joita on tarkoitus käyttää vain kerran ennen niiden pois heittämistä tai kierrättämistä;

Perustelu

Monet muovimateriaalit, joita käytetään pitkään, ovat kertakäyttöisiä, kuten lääkinnälliset laitteet ja rakennusten lämpöeristeet, ja siksi olisi suositeltavaa käyttää englannin kielen termiä disposable plastic ja samalla määritellä tuotteen odotettu käyttöikä. Tällaisia muovimateriaaleja ovat myös tuotteet, jotka voivat hajota, kuten lelut ja sulkimet.

Muutosehdotus 6

3 artiklan 15 kohta (uusi kohta 3 artiklan 14 kohdan jälkeen)

Komission ehdotus AK:n muutosehdotus 15) vesiympäristössä hajoavia muoveja, biohajoavia muunnettuja luonnonpolymeerejä ja synteettisiä polymeerejä ei määritellä ”muoviksi”.

Perustelu

Muovimateriaalit käyttäytyvät hyvin eri tavoin ympäristössä. Luonnonpolymeerit ovat poikkeuksetta biohajoavia, minkä lisäksi tietyt synteettiset polymeerit ovat niin ikään biohajoavia. ASTM D6002 -standardin mukaan biohajoavia muoveja ovat sellaiset, jotka on mahdollista hajottaa biologisesti kompostissa niin, ettei materiaali ole silmin erotettavissa ja että se hajoaa hiilidioksidiksi, vedeksi, epäorgaanisiksi yhdisteiksi ja biomassaksi tunnettujen kompostoitavien materiaalien hajoamisvauhtiin verrattavissa olevalla nopeudella.

Muutosehdotus 7

4 artiklan 1 kohta

Komission ehdotus AK:n muutosehdotus Jäsenvaltioiden on toteutettava tarvittavat toimenpiteet, joilla vähennetään merkittävästi liitteen A osassa lueteltujen kertakäyttöisten muovituotteiden kulutusta niiden alueella, viimeistään [kuuden vuoden kuluttua päivästä, jona tämä direktiivi on viimeistään saatettava osaksi kansallista lainsäädäntöä]. Jäsenvaltioiden on toteutettava tarvittavat toimenpiteet, joilla vähennetään merkittävästi liitteen A osassa lueteltujen kertakäyttöisten muovituotteiden kulutusta niiden alueella, sanotun kuitenkaan rajoittamatta direktiivin 94/62/EY 18 artiklan soveltamista, viimeistään [kuuden vuoden kuluttua päivästä, jona tämä direktiivi on viimeistään saatettava osaksi kansallista lainsäädäntöä]. Näihin toimenpiteisiin voivat kuulua kansallisen kulutuksen vähentämistä koskevat tavoitteet, toimenpiteet sen varmistamiseksi, että kyseisille tuotteille vaihtoehtoisia uudelleenkäytettäviä tuotteita asetetaan myyntipaikassa loppukuluttajan saataville, sekä taloudelliset välineet, kuten sen varmistaminen, ettei kertakäyttöisiä muovituotteita tarjota loppukuluttajalle myyntipaikassa ilmaiseksi. Nämä toimenpiteet voivat vaihdella riippuen ensimmäisessä alakohdassa tarkoitettujen tuotteiden ympäristövaikutuksista. Näihin oikeasuhteisiin ja syrjimättömiin toimenpiteisiin voivat kuulua kansallisen kulutuksen vähentämistä koskevat tavoitteet, toimenpiteet sen varmistamiseksi, että kyseisille tuotteille vaihtoehtoisia uudelleenkäytettäviä tuotteita asetetaan myyntipaikassa loppukuluttajan saataville, sekä taloudelliset välineet, kuten sen varmistaminen, ettei kertakäyttöisiä muovituotteita tarjota loppukuluttajalle myyntipaikassa ilmaiseksi. Nämä toimenpiteet voivat vaihdella riippuen ensimmäisessä alakohdassa tarkoitettujen tuotteiden ympäristövaikutuksista. Jäsenvaltioiden tai niiden paikallisten ja alueellisten viranomaisten tulisi myös voida rajoittaa alueellaan muiden kuin liitteen A osassa lueteltujen kertakäyttöisten muovituotteiden käyttöä erityisistä syistä tarkoin määritellyillä rajatuilla alueilla, jotta voidaan suojella haavoittuvimpia ekosysteemejä, erityisiä biotyyppejä, kuten luonnonsuojelualueita, saaristoja ja jokisuistoja, tai arktista luonnonympäristöä.

Perustelu

Vuoteen 2020 ulottuvaan seitsemänteen ympäristöä koskevaan toimintaohjelmaan sisältyvä ensimmäinen ensisijainen tavoite on ”suojella, säilyttää ja parantaa unionin luonnonpääomaa”. Tämä on olennaisen tärkeää haavoittuvimpien ekosysteemien kannalta, erityisten biotyyppien ekosysteemit ja vastaavanlaiset ekosysteemit, kosteikot ja matalat vesialueet, vuoristoalueet sekä pohjoiset luonnonympäristöt, erityisesti arktinen ympäristö, mukaan luettuina.

Viittauksen pakkaus- ja pakkausjätedirektiivin 94/62/EY 18 artiklaan tulisi varmistaa johdonmukaisuus jo annetun direktiivin ja tässä tarkastellun ehdotuksen välillä. Jäsenvaltioiden toteuttamien toimenpiteiden tulisi olla oikeasuhteisia ja syrjimättömiä.

Muutosehdotus 8

4 artiklan 1 kohta

Komission ehdotus AK:n muutosehdotus Jäsenvaltioiden on toteutettava tarvittavat toimenpiteet, joilla vähennetään merkittävästi liitteen A osassa lueteltujen kertakäyttöisten muovituotteiden kulutusta niiden alueella, viimeistään [kuuden vuoden kuluttua päivästä, jona tämä direktiivi on viimeistään saatettava osaksi kansallista lainsäädäntöä]. Jäsenvaltioiden on toteutettava tarvittavat toimenpiteet, joilla vähennetään merkittävästi liitteen A osassa lueteltujen kertakäyttöisten muovituotteiden kulutusta niiden alueella, viimeistään [kuuden vuoden kuluttua päivästä, jona tämä direktiivi on viimeistään saatettava osaksi kansallista lainsäädäntöä]. Näihin toimenpiteisiin voivat kuulua kansallisen kulutuksen vähentämistä koskevat tavoitteet, toimenpiteet sen varmistamiseksi, että kyseisille tuotteille vaihtoehtoisia uudelleenkäytettäviä tuotteita asetetaan myyntipaikassa loppukuluttajan saataville, sekä taloudelliset välineet, kuten sen varmistaminen, ettei kertakäyttöisiä muovituotteita tarjota loppukuluttajalle myyntipaikassa ilmaiseksi. Nämä toimenpiteet voivat vaihdella riippuen ensimmäisessä alakohdassa tarkoitettujen tuotteiden ympäristövaikutuksista. Näihin toimenpiteisiin voivat kuulua kansallisen kulutuksen vähentämistä koskevat tavoitteet, toimenpiteet sen varmistamiseksi, että kyseisille tuotteille vaihtoehtoisia uudelleenkäytettäviä tuotteita asetetaan myyntipaikassa loppukuluttajan saataville, sekä taloudelliset välineet, kuten sen varmistaminen, ettei kertakäyttöisiä muovituotteita tarjota loppukuluttajalle myyntipaikassa ilmaiseksi. Nämä toimenpiteet voivat vaihdella riippuen ensimmäisessä alakohdassa tarkoitettujen tuotteiden ympäristövaikutuksista. Jäsenvaltioiden tulisi aktiivisesti edistää innovointia ja investointeja kiertotalouden mukaisiin ratkaisuihin, joilla voidaan tukea kasvupotentiaalia matkailualalla ja sinisessä taloudessa.

Perustelu

Kertakäyttömuovijätteeseen liittyvien ongelmien ratkaiseminen ja muovin kierrätys yleensä ovat osa muovistrategiaa, jotta edistetään innovointia ja investointeja kiertotalouden mukaisiin ratkaisuihin, joista esimerkkinä on EU:n tutkimusrahoitus Horisontti 2020 -ohjelman puitteissa ja Euroopan rakenne- ja investointirahastojen avulla. Tutkimus- ja kehittämistyö on kuitenkin riittämätöntä: kokeilu- ja demonstrointihankkeisiin tarvitaan kiireellisesti rahoitusta.

Vuonna 2017 hyväksytyssä EU:n syrjäisimpiä alueita koskevassa strategiassa todetaan matkailualan ja sinisen talouden sekä kiertotalouden kasvun mahdollisuudet. Tämä koskee kaikkia Euroopan merialueita, ja mukaan olisi luettava myös merkittävimmät järvialueet.

Muutosehdotus 9

9 artikla

Komission ehdotus AK:n muutosehdotus Jäsenvaltioiden on toteutettava tarvittavat toimenpiteet, jotta vuoteen 2025 mennessä kerätään erikseen liitteen F osassa lueteltuja kertakäyttöisiä muovituotteita määrä, joka vastaa painona 90 prosenttia kyseisistä kertakäyttöisistä muovituotteista, jotka saatetaan markkinoille tiettynä vuonna. Kyseisen tavoitteen saavuttamiseksi jäsenvaltiot voivat muun muassa: Jäsenvaltioiden on toteutettava tarvittavat toimenpiteet, jotta vuoteen 2025 mennessä kerätään erikseen liitteen F osassa lueteltuja kertakäyttöisiä muovituotteita määrä, joka vastaa painona 90 prosenttia kyseisistä kertakäyttöisistä muovituotteista, jotka saatetaan markkinoille tiettynä vuonna. Kyseisen tavoitteen saavuttamiseksi jäsenvaltiot voivat muun muassa: a) perustaa pantillisia palautusjärjestelmiä tai a) perustaa pantillisia palautusjärjestelmiä ja selvittää samalla mahdollisuuksia koordinoida tai yhdenmukaistaa järjestelmiä EU-tasolla tai b) asettaa erilliskeräystavoitteita asianmukaisia laajennettua tuottajavastuuta koskevia järjestelmiä varten. b) asettaa erilliskeräystavoitteita asianmukaisia laajennettua tuottajavastuuta koskevia järjestelmiä varten sekä tarvittaessa kannustimia tavoitteiden ylittämiseksi . c) ottaa jätehierarkian mukaisesti kemiallisesti talteen osan muovijätteestä polymeerien, monomeerien tai muiden kemiallisten tuotteiden tai energian muodossa hallitun polttamisen avulla. Hallittu polttaminen on suositeltavaa silloin, kun muovia ei muilla tavoin voida ottaa talteen kohtuullisin kustannuksin tai kun kierrättämisestä syntyisi suurempi hiilijalanjälki kuin polttamisesta.

Perustelu

Uudet pantilliset palautusjärjestelmät voivat olla merkittävä askel kohti ongelman ratkaisua, mutta ne tulisi koordinoida EU-tasolla aina kun mahdollista.

Järjestelmien, joissa on asetettu tavoitteet erilliskeräystä varten, tulisi aina sisältää myös erityisetuja alueille tai paikallisille viranomaisille, jotka haluavat ylittää tavoitteet, jotta määritetyt tavoitteet eivät vähennä edistyneimpien kierrättäjien motivaatiota.

Tietyissä tapauksissa on kuitenkin välttämätöntä ottaa kemiallisesti talteen osa muovijätteestä polymeerien, monomeerien tai muiden kemiallisten tuotteiden tai energian muodossa hallitun polttamisen avulla.

Muutosehdotus 10

10 artikla

Komission ehdotus AK:n muutosehdotus Jäsenvaltioiden on toteutettava toimenpiteitä, jotta kuluttajille voidaan antaa liitteen G osassa lueteltuja kertakäyttöisiä muovituotteita ja muovia sisältäviä kalastusvälineitä koskevia tietoja seuraavista: Jäsenvaltioiden on toteutettava yhteistyössä paikallisten ja alueellisten viranomaisten kanssa tarvittavia toimenpiteitä, jotta kuluttajille voidaan antaa liitteen G osassa lueteltuja kertakäyttöisiä muovituotteita ja muovia sisältäviä kalastusvälineitä koskevia tietoja seuraavista: a) käytettävissä olevat uudelleenkäyttöjärjestelmät ja jätehuoltovaihtoehdot kyseisiä tuotteita ja muovia sisältäviä kalastusvälineitä varten sekä parhaat käytännöt direktiivin 2008/98/EY 13 artiklan mukaisesti suoritettavaa ympäristöä suojelevaa jätehuoltoa varten; a) käytettävissä olevat uudelleenkäyttöjärjestelmät ja jätehuoltovaihtoehdot kyseisiä tuotteita ja muovia sisältäviä kalastusvälineitä varten sekä parhaat käytännöt direktiivin 2008/98/EY 13 artiklan mukaisesti suoritettavaa ympäristöä suojelevaa jätehuoltoa varten; b) roskaantumisen sekä kyseisistä tuotteista ja muovia sisältävistä kalastusvälineistä aiheutuvan jätteen muun epäasianmukaisen loppukäsittelyn vaikutukset ympäristöön ja erityisesti meriympäristöön. b) roskaantumisen sekä kyseisistä tuotteista ja muovia sisältävistä kalastusvälineistä aiheutuvan jätteen muun epäasianmukaisen loppukäsittelyn vaikutukset ympäristöön ja erityisesti meriympäristöön.

Perustelu

Paikallisten ja alueellisten viranomaisten merkittävä rooli jätteiden keräyksessä ja jätehuollossa on otettava huomioon jäsenvaltioiden kanssa yhteistyössä toteuttavissa valistustoimenpiteissä.

Muutosehdotus 11

11 artikla

Komission ehdotus AK:n muutosehdotus Kunkin jäsenvaltion on varmistettava, että tämän direktiivin saattamiseksi osaksi kansallista lainsäädäntöä ja täytäntöönpanemiseksi toteutetut toimenpiteet muodostavat erottamattoman osan ja noudattavat direktiivin 2008/56/EY 13 artiklan mukaisesti perustettuja toimenpideohjelmia niissä jäsenvaltioissa, joilla on merivesiä, direktiivin 2000/60/EY 11 artiklan mukaisesti perustettuja toimenpideohjelmia, direktiivin 2008/98/EY 28 artiklan mukaisesti perustettuja jätehuoltosuunnitelmia ja 29 artiklan mukaisesti perustettuja jätteen syntymisen ehkäisemistä koskevia ohjelmia sekä unionin lainsäädännön nojalla aluksista peräisin olevaa jätettä varten laadittuja jätteen vastaanotto- ja käsittelysuunnitelmia. Kunkin jäsenvaltion on varmistettava, että tämän direktiivin saattamiseksi osaksi kansallista lainsäädäntöä ja täytäntöönpanemiseksi toteutetut toimenpiteet muodostavat erottamattoman osan ja noudattavat direktiivin 2008/56/EY 13 artiklan mukaisesti perustettuja toimenpideohjelmia niissä jäsenvaltioissa, joilla on merivesiä, direktiivin 2000/60/EY 11 artiklan mukaisesti perustettuja toimenpideohjelmia, direktiivin 2008/98/EY 28 artiklan mukaisesti perustettuja jätehuoltosuunnitelmia ja 29 artiklan mukaisesti perustettuja jätteen syntymisen ehkäisemistä koskevia ohjelmia sekä unionin lainsäädännön nojalla aluksista peräisin olevaa jätettä varten laadittuja jätteen vastaanotto- ja käsittelysuunnitelmia. Jäsenvaltioiden 4–9 artiklan saattamiseksi osaksi kansallista lainsäädäntöä ja täytäntöönpanemiseksi toteuttamissa toimenpiteissä on noudatettava unionin elintarvikelainsäädäntöä, jotta varmistetaan, että elintarvikehygieniaa tai elintarviketurvallisuutta ei vaaranneta. Jäsenvaltioiden 4–9 artiklan saattamiseksi osaksi kansallista lainsäädäntöä ja täytäntöönpanemiseksi toteuttamissa toimenpiteissä on noudatettava unionin kuluttajansuoja- ja elintarvikelainsäädäntöä, jotta varmistetaan, että elintarvikehygieniaa tai kuluttajan turvallisuutta ei vaaranneta.

Perustelu

On olennaisen tärkeää varmistaa, ettei vaaranneta pakkausten toimivuutta ja ratkaisevaa roolia, joka pakkauksilla on elintarvikehygienian ja -turvallisuuden, kansanterveyden ja kuluttajansuojan korkean tason varmistamisessa.

Muutosehdotus 12

15 artiklan 2 kohta

Komission ehdotus AK:n muutosehdotus Komissio esittää Euroopan parlamentille, neuvostolle ja Euroopan talous- ja sosiaalikomitealle kertomuksen 1 kohdan mukaisesti suoritetun arvioinnin tärkeimmistä tuloksista. Komissio esittää Euroopan parlamentille, neuvostolle , alueiden komitealle ja Euroopan talous- ja sosiaalikomitealle kertomuksen 1 kohdan mukaisesti suoritetun arvioinnin tärkeimmistä tuloksista.

Perustelu

Direktiivillä on suuri merkitys paikallisten ja alueellisten viranomaisten kannalta erityisesti, kun otetaan huomioon niiden rooli jätteiden keräyksessä ja jätehuollossa. Alueiden komitea on otettava mukaan arviointi- ja tarkistusprosessiin.

II. POLIITTISET SUOSITUKSET

EUROOPAN ALUEIDEN KOMITEA

Yleistä

1. korostaa, että muovi monine käyttötarkoituksineen on ratkaisevan tärkeää nyky-yhteiskunnalle ja että sen turvallisuus ja tehokkuus ovat paranemassa. Samanaikaisesti muovijätteen haitat ovat tulleet hyvin ilmeisiksi, ja määrätietoiset toimet ongelman ratkaisemiseksi ovat tarpeen.

2. suhtautuu myönteisesti Euroopan komission ehdotukseen tiettyjen muovituotteiden ympäristövaikutuksen vähentämisestä, mutta toteaa, että sen soveltamisala on melko suppea. Sen sijaan, että ainoastaan laaditaan luettelo rajallisesta määrästä muovituotteita, joita on löydetty merenrannoilta, ja kielletään ne, tarvitaan pitkällä aikavälillä EU:n muovistrategiassa ja EU:n kiertotalousstrategiassa määritellyn kaltainen kokonaisvaltaisempi lähestymistapa, jotta voidaan edistää perustavanlaatuisia muutoksia, jotka ovat välttämättömiä tämän kaikenlaisia ympäristöjä koskevan ongelman ratkaisemiseksi. Myös laaja toimintapoliittinen johdonmukaisuus kiertotalouspaketin kanssa on tarpeen.

3. kehottaa tässä yhteydessä Euroopan komissiota esittämään kattavan vaikutustenarvioinnin, jossa tuodaan selkeästi esiin ehdotettujen toimenpiteiden sosiaaliset, taloudelliset ja ympäristövaikutukset.

4. kehottaa edelleen selkiyttämään ”muovin” ja ”kertakäyttöisen muovituotteen” määritelmää, erityisesti määritelmää ”kertakäyttöisestä muovituotteesta”, joka tarkoittaa tuotetta, joka on tehty kokonaan tai osittain muovista. Kansainvälisen puhtaan ja sovelletun kemian liiton (IUPAC) määritelmä on tässä yhteydessä suositeltava.

5. toteaa, että EU:n lainsäädännössä on kielletty muovijätteen sijoittaminen kaatopaikoille. Ellei uusia teknologioita ja menetelmiä muovin kierrättämiseksi kehitetä nopeasti, vaarana kuitenkin on, että kielto lisää muovijätekuljetuksia kolmansiin maihin, joissa kehittymättömämmät jätehuoltojärjestelmät ja epäasianmukaiset muovin kierrätysprosessit saattavat lisätä merten muovijätettä.

6. korostaa, että EU:n muovistrategiaan sisältyy jo erityisiä mikromuovia koskevia toimenpiteitä, jotka liittyvät myös muoviroskaan.

7. toistaa kehotuksensa vähentää muoviroskia kaikilta osin, jotta suojellaan paitsi meriympäristöä myös ekosysteemejä yleisesti. On olennaisen tärkeää lisätä muovin talteenottoa ja kierrätystä jätehierarkian mukaisesti.

Johdonmukaisuus suhteessa nykyiseen politiikkaan

8. painottaa, että muoveilla on monia eri käyttötarkoituksia, joissa niiden avulla rajoitetaan ja estetään tappioita muilla aloilla, esimerkkinä elintarvikepakkaukset, joita käytetään laadullisen ja määrällisen ruokahävikin vähentämiseksi.

9. toteaa, että EU:n muovistrategiassa ehdotetaan biohajoavia muoveja vaihtoehdoksi mekaaniselle ja kemialliselle kierrätykselle silloin, kun niiden avulla ratkaistaan saastumiseen liittyviä ongelmia. Kartonkia tulisi käyttää tällöin yhä enemmän vaihtoehtona.

10. huomauttaa, että EU:n meristrategiapuitedirektiivissä jäsenvaltiot velvoitetaan saavuttamaan merivesiensä hyvä ympäristön tila vuoteen 2020 mennessä. Vaatimukset ovat erityisen tiukkoja, kun kyse on haavoittuvista ekosysteemeistä, kuten matalista ja pohjoisista vesistöistä, sillä tällaiset luonnonympäristöt ovat herkkiä ja ne toipuvat tasapainotilaan kohdistuvista häiriöistä hitaasti. Direktiivi tulisi ulottaa koskemaan vesiekosysteemiä kokonaisuudessaan.

11. korostaa, että yhdyskuntajätevesidirektiivin mukaisesti nykyaikaiset vedenkäsittelylaitokset ottavat tehokkaasti talteen makromuovisaasteen, ja kehottaa käyttämään tätä teknologiaa järjestelmällisesti kaikkialla Euroopassa. Samalla jäteveden käsittelylietteestä syntyvään katteeseen liittyy mikromuovijäteriski. Olisi kehitettävä uusia tapoja erotella muovijäte keinotekoisesta katteesta.

12. on vakuuttunut siitä, että ehdotuksessa on otettava huomioon kaupunkien hulevedet, sadevesien viemäröinti ja sulava lumi. Koska ilmaston lämpeneminen on johtamassa erittäin suuriin sademääriin, lumen kaataminen meriin ja järviin olisi kiellettävä.

13. huomauttaa, että nykyisessä ehdotuksessa käsitellään ainoastaan osaa merten muoviroskiin liittyvistä kysymyksistä. Meriliikenne- ja huviveneilytoimintaa Euroopan merillä olisi valvottava tarkkaan ja säänneltävä, jotta estetään jätteiden laskeminen meriin ja varmistetaan jätehuolto maalla, erityisesti Välimerellä ja Itämerellä.

Toissijaisuusperiaate (jaetun toimivallan osalta) ja suhteellisuusperiaate

14. toteaa, että muovisaasteen ja merien roskaantumisen ongelma on luonteeltaan valtioiden rajat ylittävä, eivätkä jäsenvaltiot, jotka jakavat samat merialueet ja vesiväylät, voi näin ollen ratkaista sitä yksin. Sen vuoksi ja myös siitä syystä, että on vältettävä sisämarkkinoiden pilkkoutumista, AK katsoo, että nykyinen ehdotus tuo aitoa lisäarvoa EU:n tasolla ja on toissijaisuus- ja suhteellisuusperiaatteiden mukainen.

15. korostaa, että ongelmaan olisi puututtava sen lähteellä ja että ongelma olisi ratkaistava vähentämällä talouden kiertoon päätyvää hajoamatonta muovijätettä. Jos ongelmiin on kuitenkin puututtava prosessin loppupäässä – esimerkiksi kun alueellisten ja kunnallisten vedenpuhdistuslaitosten on huolehdittava mikromuovien suodattamisesta –, on alueiden ja kuntien saatava täysi korvaus näiden toimenpiteiden aiheuttamista kustannuksista, ja kustannukset on perittävä tuottajilta.

16. on vakuuttunut siitä, että muovijätteen kierrätys olisi järjestettävä lähellä jätteen syntymispaikkaa kuljetuksen välttämiseksi.

17. kehottaa muutoksiin tuotteiden suunnittelussa sekä siirtymään kestävyysajattelun mukaisempiin muoveihin ja muovien korvikkeisiin. Markkinoiden pilkkoutumisriskin johdosta jäsenvaltioiden olisi sovittava yhteisestä muovipakkausten panttijärjestelmästä erityisesti nestepakkausten osalta. Muovisten juomapakkausten korkeissa ja kansissa olisi suositeltavaa käyttää kierrätettäviä kuitupohjaisia ratkaisuja. Kertakäyttötuotteiden, erityisesti henkilökohtaisen hygienian tuotteiden osalta EU:n olisi edistettävä biohajoavia vaihtoehtoja.

18. kannattaa saastuttaja maksaa -periaatteen soveltamista myös kalastusvälineisiin sekä painottaa tarvetta ottaa käyttöön uudenlaisia, ympäristön kannalta turvallisia kalastusvälineitä koskevia ratkaisuja sekä kohtuuhintaisia biohajoavia vaihtoehtoja ja mahdollisuuksien mukaan varustaa verkot jäljitysteknologialla ja luoda digitaalinen ilmoitusjärjestelmä kadonneita kalastusvälineitä varten.

19. tähdentää, että kun otetaan huomioon jäsenvaltioiden ja niiden jätehuollon organisoinnin välillä vallitsevat erot, tarvitaan nykyistä enemmän joustavuutta suhteessa soveltuvimpiin menetelmiin kaikkien kierrätyskelvottomien muovien käsittelemiseksi. On tarpeen kehittää jätteenkeräysjärjestelmä, jossa voidaan ottaa vastaan kaikenlaisia merellä tapahtuvan kaupallisen toiminnan aikana tuotettuja tai meriympäristöstä kerättyjä muovijätteitä, jotta estetään jätteiden laskeminen mereen.

Ehdotetut toimenpiteet

20. kannattaa asiakirjassa esitettyjä neljää vaihtoehtoa tai skenaarioita. Tiedotuskampanjoin, vapaaehtoisin toimin ja merkinnöin voitaisiin lisätä yleistä tietoisuutta ja vaikuttaa näin kuluttajien käyttäytymiseen. Kysymyksenä on, riittääkö pelkästään tämä muuttamaan ihmisten todellisen käyttäytymisen pitkällä aikavälillä, mikä on ongelman ydin.

21. ehdottaa harkittavaksi seuraavia toimenpiteitä: a. Merkintävaatimukset ovat tärkeitä, jotta kuluttajille voidaan tiedottaa asianmukaisista jätteidenkäsittelytoiminnoista tai vältettävistä jätteenkäsittelytavoista (erityisesti kertakäyttöiset kuitutuotteet, kuten kosteuspyyhkeet), mutta aktiivinen tuki on tarpeen, jotta voidaan kehittää ympäristön kannalta kestäviä vaihtoehtoja, kuten biohajoavia kuitutuotteita. b. Rajoituksia saattaa markkinoille kertakäyttöisiä muovituotteita, joille on helposti löydettävissä vaihtoehtoja, olisi laajennettava merkittävästi ehdotettua enemmän, ja ne olisi ulotettava koskemaan useampia kertakäyttötuotteita kuin esimerkiksi pillejä. c. Olisi tiukennettava erityisesti tarjoilupakkauksia (pikaruokaa varten käytettävät pakkaukset, esimerkiksi juomamukit ja elintarvikepakkaukset) koskevia yleisiä vähennystavoitteita ja annettava suosituksia kierrätettävistä ja biohajoavista vaihtoehdoista samalla kun jäsenvaltioiden sallitaan ottaa käyttöön omia toimenpiteitä vähennystavoitteen saavuttamiseksi. d. Sitoviin sopimuksiin perustuvaa vähittäismyyjien sitoutumista kertakäyttöisten muovituotteiden myynnin minimoimiseen voitaisiin tarjota vaihtoehdoksi laajennetulle tuottajan vastuulle kaikkien niiden tuotteiden osalta, jotka eivät kuulu markkinoiden rajoittamista koskevien toimenpiteiden soveltamisalaan. e. Kun muovin käyttö on välttämätöntä elintarvikkeiden alkutuotannossa (esim. kalastusvälineet ja maataloudessa käytettävät muovit), olisi ehdotettava uudenlaisia teknisiä ratkaisuja materiaalin keräämiseksi jokaisen käyttökerran jälkeen ja tarjottava taloudellisia kannustimia kierrätykseen ja uudelleenkäyttöön. f. Tuotesuunnittelutoimenpiteet olisi myös ulotettava palvelujen suunnitteluun, kuten jo on asianlaita useissa jäsenvaltioissa (esim. juomapullot, joihin korkki on kiinnitetty).

22. esittää kehotuksen, että pakkauksia ja pakkausjätteitä koskeva direktiivi, jossa säädetään kulutuksen kevyiden muovisten kantokassien kulutuksen vähentämistä koskevista tavoitteista, mukaan lukien erittäin kevyet muoviset kantokassit, ulotetaan koskemaan kaikkia kevyitä pakkausmateriaaleja, jotka on valmistettu hajoamattomista materiaaleista.

23. ehdottaa, että kalastusvälineitä olisi mahdollista vuokrata niin, että erillinen yhtiö vastaa materiaalin keräyksestä ja kierrätyksestä. Voitaisiin kehittää teknisiä toimenpiteitä kadonneiden kalastusvälineiden havaitsemiseksi ja löytämiseksi.

24. korostaa, että maitotölkkien kaltaisia polymeeripäällysteisiä myyntipakkauksia, joita ei täytetä myyntipaikalla, ei tulisi sisällyttää ”kertakäyttöisen muovituotteen” määritelmään.

Sääntelyn toimivuus ja yksinkertaistaminen

25. kehottaa suuntaamaan kannustimia ja tukitoimenpiteitä muovialan yli 50 000 pk-yritykselle, jotta ne kehittäisivät vaihtoehtoisia tuotteita hajoamattomille kertakäyttöisille muovituotteille. On tärkeää helpottaa uusien vaihtoehtoisten materiaalien ja vaihtoehtoisten tuotemallien markkinoille pääsyä innovointiohjelmien ja investointituen avulla prosessien muuttamiseksi.

26. katsoo, että olisi edistettävä vähittäismyyjien kanssa solmittavia vapaaehtoisia sopimuksia kertakäyttöisten muovituotteiden myynnin rajoittamiseksi edellyttäen, että sopimusten täytäntöönpanoa ja tehokkuutta voidaan valvoa asianmukaisesti.

27. pitää EU:hun tuotavia kertakäyttöisiä muovituotteita koskevia markkinarajoituksia välttämättöminä.

Talousarviovaikutukset

28. painottaa, että kannustimet, kehittämisen ja tehostetun valvonnan tukeminen sekä toimet kertakäyttömuovijätteen siivoamiseksi olisi rahoitettava kertakäyttöisten muovimateriaalien tuonnille ja valmistukselle asetettavista veroista.